Diari Oficial de la Generalitat Valenciana


Sumari del DOGV 5315, del 01-08-2006 (2006/9244)

RESOLUCIÓ de 6 de juliol de 2006, de la convocatòria d'ajudes a ONGD per a projectes de cooperació internacional al desenvolupament. Exercici 2005.
---------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9244


Organisme emissor
:   Corts Valencianes

Tipus de document
:   Resolució

RESOLUCIÓ de 6 de juliol de 2006, de la convocatòria d'ajudes a ONGD per a projectes de cooperació internacional al desenvolupament. Exercici 2005. [2006/9244]  
S'eleva a la Mesa de Les Corts la proposta d'adjudicació d'ajudes formulada per la Comissió de Selecció designada conforme al que hi ha previst en les bases de la Convocatòria d'ajudes a projectes de cooperació internacional al desenvolupament que realitzen ONGD, exercici 2005, que va ser aprovada per la Mesa de Les Corts el 28 de juny de 2005.  
La base setena de la convocatòria regula l'avaluació tècnica dels projectes que hagen presentat correctament la documentació requerida en les bases. Amb relació a l'avaluació esmentada, la base cinquena disposa literalment que .4. La comissió podrà recaptar l'assistència i l'assessorament dels serveis de la cambra i sol·licitar, així mateix, la contractació de l'assessorament tècnic extern que estime necessari. En aquest últim cas elevarà la proposta de contractació corresponent a l'òrgan rector de la cambra..  
La Mesa de Les Corts, en la reunió realitzada el dia 18 d'octubre de 2005, va acordar, a proposta de la Comissió de Selecció, aprovar la subscripció urgent d'un contracte menor per a la realització de l'assistència tècnica consistent en l'avaluació ex ante dels projectes de desenvolupament presentats a la convocatòria i subscriure aquesta contractació amb el Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València, en els termes dels plecs aprovats i l'oferta formulada per l'entitat esmentada.  
A aquest efecte es va subscriure el corresponent conveni de col·laboració i contracte d'assistència tècnica per Les Corts i la Universitat Politècnica de València, per a l'avaluació tècnica dels projectes presentats a la convocatòria esmentada.  
Una vegada elaborat l'informe d'avaluació prèvia de projectes pel Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València, ha estat lliurat a la Comissió de Selecció, la qual ha elevat a la Mesa de Les Corts la proposta d'adjudicació d'ajudes corresponent. La proposta formulada s'ha elaborat prenent en consideració la ponderació tècnica realitzada en l'informe expressat anteriorment i aplicant-hi els criteris aprovats per la Mesa de Les Corts.  
No s'han avaluat ni s'assigna cap ajuda als projectes que van ser presentats després d'haver finalitzat el termini establert en les bases de la convocatòria. A tots ells se'ls va concedir un termini per formular al·legacions o presentar documents, sense que s'aportaren elements que desvirtuaren la causa de la no-admissió apreciada. Aquests projectes són els presentats per les ONG següents:  
1. Save the Children (RE núm. 34636, de 19 d'agost).  
2. Fundació ad Gentes (RE núm.34053, de 19 d'agost).  
3. Àfrica Directe (RE núm. 34657, de 24 d'agost).  
En el cas d'aquelles ONG que han presentat dos projectes a la convocatòria i ambdós hagueren superat l'avaluació tècnica, s'ha considerat procedent subvencionar-ne només un, el millor puntuat en l'avaluació esmentada.  
Finalment, en aplicació de la disposició divuitena de les bases de l'exercici 2004 per a la convocatòria per Les Corts d'ajudes a projectes de cooperació internacional al desenvolupament, es procedeix a condicionar el pagament efectiu de l'ajuda que se'ls concedesca en aquest acord a totes aquelles ONGD que no hagen aportat un informe final del projecte (o que no incloga tota la documentació requerida per les bases) corresponent a l'ajuda concedida per aquestes Corts durant l'exercici 2004. La suspensió del pagament serà alçada per l'òrgan rector quan s'acredite davant ell l'aportació d'aquesta documentació.  
En compliment del que hi ha previst en la base cinquena, s'ha donat compte a la Comissió de Govern Interior de la proposta d'assignació d'ajudes formulada per la Comissió de Selecció i de l'informe elaborat pel Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València.  
En virtut d'açò anterior, la Mesa de Les Corts, atès l'informe d'avaluació prèvia de projectes presentat pel Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València, i oït el parer favorable de la Comissió de Govern Interior, en la reunió realitzada el 6 de juliol de 2006, ha adoptat el següent  
ACORD  
Primer  
Aprovar la resolució de la Convocatòria d'ajudes a projectes de cooperació internacional al desenvolupament que realitzen ONGD, exercici 2005, realitzada per Les Corts, i en conseqüència aprovar la concessió de les ajudes següents a les entitats i els projectes que es relacionen a continuació:  
Entitats beneficiàries Assignació Mesa de les Corts  
Fundació Entrecultures (RE 34059) 13.030,25 €  
Pau i Solidaritat (RE 34871) 12.559,28 €  
ACSUD Las Segovias (RE 34400) 12.088,31 €  
Jóvenes del Tercer Mundo (RE 34672) 11.931,32 €  
Mans Unides (RE 34005) 11.303,35 €  
Pallassos sense Fronteres (RE 34572) 10.989,37 €  
Assoc. Val. Enginyers sense Fronteres (RE 34675) 10.832,38 €  
Medicus Mundi (RE 34998) 10.675,39 €  
Mov. per la Pau, el Desarmament i la Llibertat   
(RE 34596) 10.204,42 €  
Solidaritat Internacional (RE 34021) 10.204,42 €  
Fundació Ajuda en Acció (RE 34931) 9.265,97 €  
Creu Roja Espanyola (RE 34026) 9.576,45 €  
Nous Camins (RE 34219) 8.791,50 €  
Asociación Centro de Estudios Políticos y Sociales   
(RE 34937) 8.791,50 €  
SETEM CV (RE 34752) 8.163,53 €  
Assemblea de Cooperació per la Pau (RE 34776) 8.163,53 €  
Projecte Àfrica (RE 34030) 7.692,56 €  
Fundació Mainel (RE 34685) 5.965,66 €  
Fed. Associacions Solidaritat amb el Poble Sahrauí   
(RE 34474) 5.808,67 €  
Fed. Inter. de Suport al Desenvolupament Local i Social   
(RE 34964)   
 5.494,69 €  
Segon  
De conformitat amb el que hi ha establert en la base onzena de la convocatòria, en el cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat finalment subvencionada per Les Corts. En el cas de no presentar-se la reformulació pressupostària del projecte en el termini anteriorment indicat, s'entendrà que l'entitat beneficiària renuncia a la subvenció concedida.  
Tercer  
En aplicació de la disposició divuitena de les bases de l'exercici 2004 per a la convocatòria per Les Corts d'ajudes a projectes de cooperació internacional al desenvolupament, s'acorda suspendre el pagament de l'ajuda que es concedesca en l'acord present a totes aquelles ONGD que no hagen aportat un informe final del projecte o que, si l'han aportat, no incloga tota la documentació requerida per les bases corresponent a l'ajuda concedida per aquestes Corts durant l'exercici 2004. Aquesta suspensió de l'ordre de pagament serà alçada per l'òrgan rector una vegada que s'acredite davant ell l'aportació d'aquesta documentació.  
Quart  
Aquest acord es comunicarà a totes les entitats que han participat en la convocatòria i a la Conselleria de Cooperació i Participació, i es publicarà en el Butlletí Oficial de Les Corts i en el Diari Oficial de la Generalitat. Així mateix, es comunicarà a l'Àrea Econòmica a fi que adopte les mesures necessàries per a executar-lo.  
Palau de Les Corts Valencianes  
València, 6 de juliol de 2006  
El president  
Julio de España Moya  
La secretària segona  
Carmen Ninet Peña